
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE

privind aprobarea susţinerii de la bugetul local a cheltuielilor 
care nu se finanțează prin Programul naţional de dezvoltare locală pentru obiectivul:   “Modernizare DJ 172D,  km 0+000-5+115, Mureşenii Bîrgăului (DN17) - Colibiţa, (Lot 1, tronson 1)”, 
judeţul Bistriţa-Năsăud
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;
Având în vedere:

    - expunerea de motive nr. IX/7414/17.05.2016 a Preşedintelui Consiliului Judeţean Bistriţa-Năsăud; 
     - raportul comun nr. V/7422/18.05.2016 al Serviciului administrare drumuri, lucrări publice şi al Direcţiei economice;   
     - prevederile Hotărârii Consiliului Judeţean Bistriţa-Năsăud nr. 134 din 06.11.2015 privind aprobarea Documentaţiei pentru Avizarea Lucrărilor de Intervenţie, revizuită și actualizată şi a Indicatorilor Tehnico-Economici aferenţi obiectivului “Modernizare DJ 172D:  Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare - Lunca Ilvei - limită judeţ Suceava, judeţul Bistriţa-Năsăud” („Poarta Transilvaniei”);
      - prevederile Hotărârii Consiliului Judeţean Bistriţa-Năsăud nr. 71/2016 privind a treia rectificare a bugetului de venituri și cheltuieli al judeţului Bistriţa-Năsăud pe anul 2016 și a bugetelor de  venituri și cheltuieli ale instituțiilor aflate în subordonarea Consiliului Judeţean Bistriţa-Năsăud pe anul 2016; 
      - prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

      - prevederile art. 7, alin. (1), lit. e) din  Ordonanţa de Urgenţă nr. 28 din 10 aprilie 2013 pentru aprobarea Programului naţional de dezvoltare locală, cu modificările şi completările ulterioare;      

      - prevederile Anexei 1, Art. 1, Art. 2 , lit. c), Art. 8, alin. (3), Art. 11, alin. (13), lit. c), din Ordinul nr. 1851 din 9 mai 2013 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală, republicat, cu modificările şi completările ulterioare;
    - prevederile Ordinului Ministrului Dezvoltării Regionale şi Administraţiei Publice nr. 635/2016, privind aprobarea listei obiectivelor de investiții și sumele alocate acestora pentru județul Bistrița-Năsăud, pentru perioada 2016-2019;     

    - prevederile Legii nr. 339/2015 din 18 decembrie 2015  - Legea bugetului de stat pe anul 2016; 

    - prevederile art. 19, 32, 33, 39 si 58 din Legea nr. 273/2006 privind finanţele publice locale cu modificările şi completările ulterioare;                                                                                                                                                                                                                                                                                                                                                                     
    - raportul nr. IBa/7618/20.05.2016 al Comisiei economice;

    - raportul nr. IBa/7620/20.05.2016 al Comisiei de urbanism.
În temeiul art. 91 alin. (1) lit. b), alin. (3) lit. f), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă susţinerea de la bugetul local a cheltuielilor care nu se finanțează prin Programul naţional de dezvoltare locală pentru obiectivul:   “Modernizare DJ 172D, km 0+000-5+115, Mureşenii Bîrgăului (DN17) - Colibiţa, (Lot 1, tronson 1)”, judeţul Bistriţa-Năsăud. 
Art.2. Valoarea totală a obiectivului de investiţie, conform Devizului general actualizat, prevăzut în anexa care face parte din prezenta hotărâre, este de 25.228.539,80 lei cu TVA, din care: cheltuielile care nu se finanțează prin Programul naţional de dezvoltare locală sunt în valoare de 981.822,40  lei cu TVA lei, din bugetul judeţului aprobat pentru anul 2016, se alocă suma de 100.000 lei.
Art.3. Prezenta hotărâre a fost adoptată cu un număr de 30 voturi ”pentru”.
Art.4. Cu ducerea la îndeplinire a prevederilor prezentei hotărâri se încredinţează Serviciul administrare drumuri lucrări publice şi Direcţia economică din cadrul Consiliului Judeţean Bistriţa-Năsăud.
Art.5. Prezenta hotărâre se comunică de către Serviciul administraţie şi relaţii publice cu:

·  Administratorul public;

·  Direcţia tehnică, investiţii, lucrări publice - Serviciul administrare drumuri, lucrări publice;

·  Direcţia economică;
·  Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN                                                                                                                                                                                                                      

